મુંબઈ: ચાર્ટર્ડ અકાઉન્ટન્ટ અને અંધેરીના એક પ્રખ્યાત સેલોનમાં મેનેજર તરીકે ફરજ બજાવતી 28 વર્ષીય કીર્તિ વ્યાસ રહસ્યમય રીતે ગુમ થયા પછી લગભગ બે મહિના બાદ પોલીસે તેની હત્યા થયાનું શોધી કાઢીને આ જ સેલોનમાં કામ કરતા તેના સાથીઓ સિદ્ધેશ તામ્હણકર અને ખુશી સંઝવાનીની ધરપકડ કરી છે, પરંતુ કીર્તિનો મૃતદેહ શોધી કાઢવામાં પોલીસને હજુ પણ સફળતા મળી નથી.16 માર્ચે આરોપીઓએ કીર્તિને તેના ગ્રાન્ટ ખાતેના ઘરેથી સવારે ખુશીની ફોર્ડ ઈકોસ્પોર્ટમાં લિફ્ટ આપી હતી, જે પછી તે ગાયબ થઈ ગઈ હતી. 50 દિવસ પછી પોલીસે વિવિધ પુરાવાઓને આધારે સિદ્ધેશ અને તામ્હણકરની ધરપકડ કરી હતી, જેમણે હત્યાની કબૂલાત કરીને લાશને વડાલા ખાતે આઈમેક્સ થિયેટર નજીક નાળામાં ફેંકી દીધી હોવાનું જણાવ્યું હતું.